google/wiki40b huggingface dataset:
Vøringplatået

Vøringplatået, eller Vøringbassenget, er et undersjøisk platå utenfor kysten av Nordland.
Platået ligger som en relativ flat hylle vest for Egga (kontinentalskråningen), og dybden varierer mellom 1200 og 1500 m. Utenfor platået ligger de dype delene av Norskehavet med en dybde på 3000–4000 m; i nordvest Lofotenbassenget, og i sørvest Norskebassenget.
Platået deles i en vestlig og en østlig del av en bratt kant, Vøringskrenten (engelsk Vøring Escarpment). Denne kanten er en grense mellom kontinental og oseanisk jordskorpe. Den østlige delen består av tykke sedimentære lag fra trias, jura og kritt, mens den vestlige delen består av basalt og gabbro fra eocen. Bergartene i den vestlige delen ble dannet i forbindelse med kraftig vulkansk aktivitet under åpningen av Atlanterhavet. Her er det funnet en svært stor caldera med en størrelse på 40 × 50 km.
Det ser ikke ut til å gått store ras i området etter siste istid. Dette er i motsetning til situasjonen sør og nord for Vøringplatået, som ble berørt av henholdsvis Storeggaraset og Trænadjupraset.
En del av den ytre grenen av den varme Atlanterhavsstrømmen blir avbøyd på grunn av Vøringplatået, og får retning mot Jan Mayen.
Det ble lett etter olje i området på 1990-tallet, men det ble gjort få funn. Gassfeltet Nykhøgda, senere kalt Luva, ble oppdaget i 1997, men ble den gang ikke vurdert til å være økonomisk drivverdig. I januar 2013 bestemte Statoil seg for å bygge ut det store Aasta Hansteen-feltet på Vøringplatået.
Sveveprydvikler

Utseende

En middelsstor (vingespenn 14-17 millimeter), brunspraglete vikler. Forvingens grunnfarge er mørkt gråbrun, i den midtre delen litt okerfarget. Vingen har to nokså brede, noe uregelmessige, hvite tverrbånd med lysbrun midtstripe. I vingespissen er det en svart flekk. Bakvingen er lyst gråbrun.

Levevis

Arten finnes på enger og andre åpne områder der larvene lever på rothalsen av svever (Hieracium spp.).

Utbredelse

Den er utbredt i Europa, unntatt lengst i nord, og i det nordlige Asia. I Norge er den funnet over hele landet, men funnene i Nord-Norge er spredte.
Curaçao-dagen

Curaçao-dagen eller Dia Di Pais Korsou er Curaçaos uavhengighetsdag som feires som en høytidsdag den 10. oktober.
Dagen feires med bakgrunn i at De nederlandske Antiller ble oppløst 10. oktober 2010 og Curaçao da ble et selvstyrt land innen Kongeriket Nederlandene.
Dagen er en offentlig fridag på Curaçao.
Norges Grillmester

Norges Grillmester er et kokkeprogram på TV 2, der ti par konkurrerer i grilling om tittelen «Norges Grillmester». Hver uke bedømmer to dommere hvilket par som har bestått grilloppgavene. Deltagerne får to oppgaver hver uke. Ett par blir ukens grillmestere mens ett par må forlate konkurransen hver uke. Programmet har gått siden 2014.
I sesong 1 var Stian Barsnes Simonsen programleder, mens dommere var Espen Lie og Jan Dahji. I sesong 2 var Stig Henrik Hoff programleder, mens dommere var Lie og Jonas Lundgren.
Acason Motor Truck Company

Acason Motor Truck Company var en amerikansk lastebilprodusent i den amerikanske bilbyen Detroit i Michigan som eksisterte fra 1915 til 1925. Selskapet baserte seg på innkjøpte komponenter fra underleverandører for mer kjente merker, blant andre Waukesha motorer og Timken bakaksler.
Fabrikken leverte modeller fra 1 til 5 tonn, og eksporterte lastebilchassis til Norge fra 1919 fram til opphøret i 1925. Ved å være basert på veltestede komponenter fra kjente underleverandører fikk man rykte på seg for å være solid bygget for de krevende forholdene i Norge.
Oryctomorphus bimaculatus

Utseende

En nokså liten, bred, blank hornbille. Kroppen er svart med oransje tegninger på dekkvingene og et par litt utydelige, rødlige flekker på sidene av pronotum. Hannene mangler horn og antennene har ganske store antenneblader (lameller), pronotum er mye bredere enn langt og har et kraftig søkk foran i midten. Dekkvingene er jevnbrede med fine lengdestriper.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

Utbredelse

Arten er utbredt i Chile.
Carl Eldh

Biografi

Carl Eldh ble født i et gruvarbeidersamfunn i Söderskogen i Film i Östhammar kommune, bare et par kilometer fra Dannemora gruver . Han vokste opp i trange kår. Hans far var smed, og det påvirket absolutt sønnens karrierevalg. I en alder av 19 år begynte han sin utdannelse ved den Tekniske skole (kunstfag) i Stockholm.
Han var fra begynnelsen ornamentskulptør og arbeidet blant annet med restaureringen av domkirken i Uppsala i 1890-årene. I  løpet av sine studieår i Paris, 1897-1904 arbeidet han blant annet som treskjærer. Målet var imidlertid å få en skulptørutdannelse i Paris, der skulptøren Auguste Rodin inspirerte ham sterkt. På verdensutstillingen i Paris (1889) representerte han Sverige med en skulptur, «Uskyld». Studier ved Académie Colarossi ga resultater, og i 1902 fikk han gullmedalje på Parissalongen for sine arbeider «Modersorg» og «Linnea». Hans tidlige arbeider er preget av en myk, nesten animert form, blant annet i den unge nakne figur, for eksempel «Ungdom» fra 1911.
Eldhs Wennerbergstatue på Djurgårdsbrunnsviken ble avduket 30. april 1916 av Prins Eugen  og i nærvær av kronprinprsessen og Gunnar Wennerbergs slektninger og hans mesén, John og Ellen Josephson.
Etterhvert utviklet Eldh en stil mot en kraftig realisme. Portrettbysten av kong Oscar II var den første i en lang linje av offentlig portretter av mange av hans tids kulturelle kjendiser. Her så vel som i monumentalverkene ser han mot en renere form, for eksempel skulpturer i hagen i Stockholms stadshus i 1923. «Forfatteren» (Strindberg), «Dikteren» (Gustaf Fröding) og «Maleren» (Josephson) er alle symbolske tolkninger av hans kunstnersyn. Større formlidelse er det i det Rodininspirerte  Strindbergmonumentet i Tegnérparken i Stockholm fra 1916 (gips modell - hvor den fremtidige erkebiskop, Nathan Söderblom stod modell), der den store dikteren står på klippen som den forjettede titanen. Statuen ble støpt i bronse og kom på plass  i Tegnérlunden først i 1942.
Kort tid etter at han kom tilbake fra Paris møtte han Elise Persson, og i 1907 fødte hun deres datter Brita. I 1921 flyttet han med sin kone og datter til California for å berede veien til det amerikanske markedet, men flyttet snart tilbake til Sverige. Etter hans død i 1954, spilte datteren en viktig rolle i etableringen av det fremtidige museum.
Carl Eldh var ved siden av Christian Eriksson og Carl Milles den mest ansatt billedhuggeren i Sverige i løpet av første halvdel av 1900-tallet. Han jobbet sammen med et bredt spekter av kjente svenske arkitekter som var glade for å hyre ham inn som en skulptør, blant andre Ivar Tengbom, Erik Lallerstedt og Ragnar Östberg. Sammen med Ragnar Östberg hadde Carl Eldh oppgave med å dekorere stadshusträdgården med skulpturer. Eldhs største og siste utførte arbeider er «Brantingmomumentet» i relieff på Norra Bantorget, Stockholm. Gips-modellen var ferdig i 1942, men bronsestatuen kom ikke på plass før i 1952.
Carl Eldh er vurdert som den svenske arbeiderbevegelsens fremste billedhugger. Carl Eldh døde 26. januar 1954 er gravlagt på kirkegården på Kyrkhults kirke Blekinge.
Bredtvet

Bredtveit gård

Bredtveit gård var tidligere en storgård. Den er ikke nevnt i skrifter fra middelalderen, men var krongods og er notert solgt i 1662. Gården er kjent som hjemmet til lekpredikant Hans Nielsen Hauge fra 1817 til 1824. i 1929 kjøpte kommunen gården og husene er siden revet. På gården ble Bredtvet kirke bygget i 1977. En obelisk med minneplate over Hauge er reist i kirkehagen.
Bredtveit kvinnefengsel ligger like nord for kirken. Bygget til den nedlagte Bredtvet videregående skole ligger på sørsiden av kirken, mens Statpeds kempetansesentra, Bredtvet kompetansesenter og Torshov kompetansesenter ligger mot sørøst.
Pseudolucia

Utseende

Bittesmå (vingespenn 16-22 millimeter) dagsommerfugler. Et påfallende trekk er at de grå vingefrynsene langs ytterkanten ikke er kontinuerlige, men former skilte "koster". Hunnenes overside er brun med oransje flekker langs ytterkanten, hannene har en svak blåaktig glans. Undersiden av forvingen er brunoransje med mørke kanter, undersiden av bakvingen mørk gråspraglete.

Levevis

De fleste av artene lever i fjellområder.

Utbredelse

Artene  er utbredt i Sør-Amerika, mest i den sørlige delen med særlig mange arter i Chile. Mange av artene er utryddingstruet.
Rafnes industripark

Etylenfabrikk

Etylenfabrikken (molekylknuseren) på Rafnes sto klar til drift høsten 1977.

Polyetylen- og polyproplylenfabrikk

Ved siden av ligger Rønningen industripark der det produseres plast. Norges første produksjon av polyetylen (PE, myk plast) og Nordens første produksjon av polypropylen (PP, hard plast) kom i gang i 1978.
Langrenn.com

Innhold

Skisporten har alltid stått sentralt på Langrenn.com, men det konkrete innholdet og hva som har fått mest fokus har variert opp gjennom årene.
Den første perioden hadde Langrenn.com egne nettsider (blogger) for flere landslagsløpere.
Utøvere som Bente Skari, Ella Gjømle, Frode Estil, Espen Bjervig, Odd-Bjørn Hjelmeset og Thomas Alsgaard var blant de som delte synspunkter, tanker og treningstips med videre på Langrenn.com.
Nyheter og resultater har alltid hatt en fremtredende plass på Langrenn.com.
Nettstedet har også resultatservice for andre kondisjonsidretter, disse er; skiskyting, rulleski, mosjonsløp, turritt på sykkel, triatlon, motbakkeløp, maraton, hinderløp og orientering.
Rennoversikter, terminlister, smøretips og produktnyheter er også blant innholdet man finner mye av på Langrenn.com i dag.

Trafikk og besøk

Besøkstallene til Langrenn.com har vært stigende år for år. Tall fra Google Analytics forteller om en besøksrekord på 153.000 besøksøkter fra 116.000 unike brukere. Denne rekorden ble satt 18. februar 2018 i forbindelse med OL Pyeongchang.
Sesongen 2017/2018 (1. mai 2017 til 30. april 2018) hadde for øvrig Langrenn.com disse trafikktallene i følge Google Analytics:
21,1 millioner sidevisninger i løpet av 9,1 millioner besøksøkter fra 2,6 millioner unike brukere. Hvert besøk varte i 2 minutter og 2 sekunder. Det daglige snittbesøket landet den sesongen på 24.800.

Administrasjon og finansiering

Geir Nilsen er ansvarlig redaktør for Langrenn.com, det har han vært siden mars 2010. Før det hadde Trond Harald Sand denne rollen gjennom flere år. Langrenn.com AS har to ansatte, flere frilansere knyttet til seg, samt avtale med nyhetsbyrået NTB og fotobyrået NordicFocus.
Langrenn.com er finansiert gjennom annonseinntekter og fra og med november 2015 også ved inntekter fra abonnement i sin Pluss-seksjon. 
Langrenn.com mottar ikke pressestøtte, er ikke tilgodesett med nullmoms på digitalt innhold slik som avisene og har heller ikke noen annen form for støtte verken fra det offentlige, Norges Skiforbund eller fra noe annet hold.
Langrenn.com eies av Langrenn.com AS, en bedrift som har flere nisjenettsteder for ulike kondisjonsidretter. Per november 2018 er dette Skirenn.com, Sykkelritt.com, Motbakke.com, Maraton42.com og OPN.no.
Informasjonssøkende adferd

Informasjonssøkende adferd er en underkategori innen feltet informasjonsarkitektur, og refererer til hvordan mennesker søker etter og benytter informasjon . I 2000 beskrev Thomas D. Wilson informasjons adferd (information behavior) som totaliteten av menneskelig adferd i relasjon til kilder og kanaler for informasjon. Dette inkluderer både aktiv og passiv informasjonssøkende, og informasjons bruk . Han beskrev videre informasjonssøkende adferd som et målrettet søkende av informasjon som en konsikvens av et behov for å tilfredstille et mål.

Den kognitive modellen

Den kognitive modellen er videreutviklet fra Don Normans " influential model of general task performance". I følge denne modellen må du først ha en basal ide av hva du vil vite. Norman hevder at det finnes to typer handlinger: den utførende (execution) og den resultat sjekkende (evaluation). Avstanden mellom det tiltenkte mål og resultatet kalles "gapet av utførelse" (gulf of execution), og analysen av om man nådde sitt mål kalte han "gapet av evaluering" (gulf of evaluation). Jo mindre gap, jo bedre kan det sies å være sett fra et brukeropplevelse-perspektiv.

Den dynamiske modellen (Berry-picking)

Flere har kritisert standard modellen, bl.a for at den beskriver en informasjonssøkende prosess som statisk, altså at brukeren har det samme målet gjennom hele prosessen. Den dynamiske modellen er en iterative metode. Den baserer seg på ideen om at man starter med et spørsmål, gjør et søk, evaluerer resultatet, og plukker opp informasjon før man går videre. På denne måten beveger man seg gjennom informasjonssystemet fra "bær" til "bær", en prosess som kan lede en til helt uventede steder.

Informasjonsinnhenting (Information foraging)

I følge Jakob Nielsen er Information foraging the viktigste konseptet til å dukke opp innen human-computer interaction research siden 1993. Denne teorien har en evolusjonær tilnærming til hvordan vi tilnærmer oss informasjonsinnhenting. Tidligere brukte vi dette tankesettet til å samle mat, nå bruker vi de samme mekanismene når vi leter etter informasjon. Teorien prøver å forutse hvilke strategier vi vil bruke i vær jakt på informasjon. En sentral faktor er Nytte-kostnadsanalyse. Enkelt forklart er det verdien av å finne mer informasjon(kostnad), mot tiden det vil kunne ta å finne informasjon som man ikke hadde fra før (nytte).
Håsteinen

Navnebruken

Navnebruken på de to toppene på Håsteinsmassivet er omdiskutert, og trolig ligger noe av årsaken i de ulike perspektiv toppene blir observert fra i bygdene omkring. I bygdene på øst- og sydsiden; Osen, Svardal, Steindal, Vevring, Standal og Øvre Standal benytter folk oftest navnet Håsteinen bare for den østre toppen. Navnet Høydalsnipa blir brukt for den vestre toppen. Fra disse bygdelagene er det lett å se begge toppene (fra turstien til fjells).
Folk i Likkje- og Store-Høydal, på vestsiden, benytter helst navnet Håsteinen for begge toppene (gjerne Vestre Håsteinen og Inste Håsteinen). Her dominerer synet av den vestre toppen, som rager mektig over Store-Høydalen. I Stavang bli navnene Store- og Likkje-Håsteinen brukt av mange. Den kjente fjellmannen i Øvre Standal, Elias Sæther, benytter nå og da navnene Svardals-Håsteinen om østre toppen og Høydals-Håsteinen om den vestre.
Statens kartverk (Blad 1118 II, Eikefjord, 1994) har navnsatt vestre toppen (933 moh.) for Høydalsnipa og østre toppen (965 moh.) for Håsteinen.

Fjellvann

I tillegg til de ovenfor nevnte Håsteinsvatnet, Stølsvatnet og Svartevatnet ligger flere nydelige fjellvann strødd som akvatiske perler utover platået. De tre Dyttingane og de to Nonsnipevatnå ligger på sydsiden av kløften, mens Simavatnet og de to Villebøvatnå ligger på nordsiden nærmest Håsteinsmassivet. Vannet i Dyttingane ble tidligere brukt til å aktivere kornmøller i Vassbotten og nede i Vevring. Det største og sydligste av Dyttingane har en spesiell landtunge som går tvers gjennom hele vannet.

Flora

Området har ikke noen eksepsjonell flora, men på vandring i dette fjellet vil du i stor monn gå på et mykt vegetasjonsteppe (Jfr. bildet over t.h.), og det er litt utom det vanlige i kystområdet. Fjellbjørkeskogen går opp til ca. 550 moh. Over skogbeltet vil du kunne finne urter som f.eks. reinrose, rødsildre, stjernesildre, rosenrot, bergfrue, fjellkråkefot, fjellmarikåpe, kattefot, finnskjegg, rome, musøre, rypebær, krekling, multe, og store mengder blokkebær og blåbær.

Støler

Fra 1700-tallet var der flere støler i området.
Idrettslaget Fri

Idrettslaget Fri er et idrettslag fra Espeland og Arna i Hordaland. Klubben ble stiftet 5. april 1929. Klubben har i dag grupper for blant annet friidrett, fotball og innebandy i tillegg til barneidrettsgrupper og trimgrupper.

Arnaløpet

IL Fri har siden 1984 arrangert Arnaløpet. Løpet har en kort løype på 3,4 km, og en lang løype på 8,8 km. På begynnelsen av 1990-tallet hadde løpet over 1500 deltakere. Etter noen år med rundt 600 deltakere var løpet tilbake med over 1100 deltakere i 2008.
Kirgisistans visepresident

Nåværende suksesjonsordning

Hvis presidenten i den kirgisiske republikk ikke er i stand til å utføre sine funksjoner av årsaker som er angitt i artikkel 50 i 2007-grunnloven, skal statsministeren utføre hans funksjoner fram til valget av en ny president i den kirgisiske republikk.
Fosen fogderi

Fosen fogderi (Fo(e)sens Fogderie) var et fogderi i Søndre Trondhjems amt, med sete på Brekstad i Ørland. Det grenset i syd til Nordmøre fogderi i Romsdals amt, til Orkedalen fogderi i sydøst, mot øst til Stjør- og Værdalen fogderi og til Namdalen fogderi i nørdøst. De to sistnevnte lå begge i Nordre Trondhjems amt. Fogderiene i Søndre Trondhjems amt ble avskaffet i 1894.
Eidanger Bad

Eidanger Bad og Sanatorium ble opprettet i 1893. Anlegget var bygd i dragestil og lå på Øvall ved Nystrand i Eidanger (nåværende Porsgrunn kommune). Badet brant i 1908 og ble siden ikke bygd opp igjen.
Jan Syrovýs andre regjering

Jan Syrovýs andre regjering var et forretningsministerium ledet av general Jan Syrový, som satt som statsminister og forsvarsminister. Den satt fra 4. oktober til 1. desember 1938, og var den første regjeringen under Republikken Tsjekko-Slovakia.

Bakgrunn

Syrovýs første regjerings fall den 4. oktober 1938 var et resultat av at den slovakiske ministeren Matúš Černák hadde søkt avskjed etter at hans ultimatum om slovakisk selvstyre ikke hadde blitt oppfylt. Som følge av dette utnevnte Syrový en ny regjering hvor han fortsatte som forsvarsminister og statsminister. Da president Edvard Beneš søkte sin avskjed den 5. oktober overtok Syrový noen av presidentskapets plikter (i samsvar med den tsjekkoslovakiske grunnloven) inntil Emil Hácha ble valgt til president den 30. november 1938.
Hva er i veien med Gilbert Grape?

Hva er i veien med Gilbert Grape? (orig. What's eating Gilbert Grape) er en amerikansk dramafilm som ble lansert i 1993. Hovedrollene ble spilt av Johnny Depp som Gilbert, Juliette Lewis som Becky og Leonardo DiCaprio som den funksjonshemmede guttungen Arnie. Filmen er regissert av Lasse Hallström.
Kuilua

Utseende

En middelsstor, avlang, lyst farget trebladbille, dekkvingenes spisser svarte. Oversiden er fint hårete. Pronotum er avrundet sekskantet, dekkvingene avlange og noe utvidet bakover. Beina er middels lange med litt fortykkede lår, føttene ikke utvidete.

Utbredelse

Artene er utbredt i Kenya, Gabon, Kamerun, den demokratiske republikken Kongo og Republikken Kongo.
Kjørrefjord

Etymologi

Navnet kan komme av Kyrrefjord, som betyr «Den stille fjorden».
Marcos Aurélio Galeano

Karriere

Galeano startet sin profesjonelle karriere i Palmeiras i 1989. Han har også spilt for Botafogo, Gamba Osaka, MKE Ankaragücü, Bahia, Figueirense FC, Ponte Preta og Fortaleza.
Y&T

Y&T (Yesterday & Today) er et hardrockband fra California, USA. Bandet ble stiftet i 1974. De spilte på Smuget i Oslo 5. september 2008.
Svømming under Sommer-OL 2008 – 100 meter brystsvømming menn

Tidligere rekorder

Før denne konkurransen, var eksisterende verdensrekorder og olympiske rekorder:
Bjørneggen

Bjørneggen er en selvbetjent turisthytte i Meråker kommune i Trøndelag. Hytten ligger i Stordalen, sør for E 14, ca. 590 moh. Nord-Trøndelag Turistforening planlegger å erstatte hytta med en ny, betjent hytte kalt Stordalshytta.
Trommestikkfingre

Trommestikkfingre, clubbing eller pulmonal osteoartropati er en deformasjon av fingre og fingernegler som er forbundet med en rekke sykdommer, hovedsakelig hjerte- og lungesykdommer. Idiopatisk clubbing kan også forekomme.
Clubbing – som er den vanligste betegnelsen i norske fagmiljøer – er forbundet med lungekreft, interstitiell lungesykdom, tuberkulose, cyanotisk hjertesykdom, Crohns sykdom og Ulcerøs kolitt.
Selv om clubbing er et etablert funn i mange sykdomstilfeller, er de fysiologiske mekanismene bak fenomet mer ukjent. Man antar at disse sykdommene fører til en vasodilatasjon (utviding av blodårer) i den distale sirkulasjonen som fører til hypertrofi av vevet i neglerøttene og dermed til klubbeformede fingernegler.
Yes Man

Handling

Filmen handler om Carl Allen (Jim Carrey) som ikke har vært noe annet enn sutrete og negativ etter at han ble dumpet for tre år siden. Carl vrir seg unna avtaler og gidder ingen ting, helt til han en dag kommer over et selvhjelpsprogram som fører til at han må si ja til absolutt alt.
Ja-livet starter dårlig når han gir en uteligger skyss, men tar seg betraktelig opp fordi han på grunn av uteliggeren møter frilynte Allison, en spontan person i total kontrast til gamle Carl. Oppildnet av å ha møtt en mulig kjæreste, begynner også bankmannen Carl å slå seg løs.
Benguelalerke

Utbredelse

Den forekommer i Angola og Namibia.
Gastroenteropankreatiske neuroendokrine svulster

Neuroendokrine tumorer (NET) er et fellesnavn for forskjellige typer hormonproduserende svulster som oppstår i cellene i det neuroendokrine system. Det neuroendokrine systemet er et nettverk av endokrine kjertler og celler som finnes i hele kroppen. Disse produserer og frigjør hormoner som er med på og kontrollerer den biokjemiske balansen i kroppen, og hjelper oss å respondere på forandringer i vårt miljø.
Neuroendokrine tumorer inkluderer svulster i bukspyttkjertelen og såkalte karsionider som oppstår i forsøyelsessystemet eller lungene. Karsionider deles inn i ”foregut-", ”midgut-” eller ”hindgutkarsionider”, avhengig av hvor de oppstår. ”Midgutkarsionid” oppstår i den nedre delen av tynntarmen eller blindtarmen, og er den vanligste typen karsionid, ettersom det utgjør ca 50 prosent av alle tilfeller neuroendokrine tumorer. I Norge får 130-140 pasienter denne diagnosen hvert år.
Mulighetene for medisinsk behandling av denne typen kreft er begrenset, og kirurgi er den mest effektive behandlingen. Behandling etter operasjon fokuserer på å redusere hormonnivåene, kontrollere hormonelle symptomer, forebygge videreutvikling av svulster og forsøker å redusere antallet svulster.
Omtrent 60 prosent av alle neuroendokrine tumorer oppstår i fordøyelsessystemet, og da oftest i de mindre tarmene, endetarmen, tykktarmen, magen, bukspyttkjertelen og blindtarmen. Disse neuroendokrine tumorene refererer man til som gastroenteropankreatiske neuroendokrine tumorer (GEP NET).
Sandostatin LAR brukes for å lindre symptomer ved behandling av tumorer i det gastroenteropankreatiske system, samt ved akromegali når kirurgisk behandling eller stråling ikke har god nok effekt på symptomene. Det brukes også for å redusere plasmanivået av IGF-1. Resultatet fra en avsluttet placebokontrollert studie i 2009 viste også at Sandostatin LAR (Oktreotid) i tillegg til symptomlindring beskytter mot ytterligere utvikling av svulster hos pasienter med metastaserende (spredte) tynntarmskarsionider, som er en form for gastroenteropankreatisk neuroendokrin tumor i tynntarmen.
EM i bridge for nasjonslag 2010

Europamesterskapet i bridge for nasjonslag 2010 var det 50. i rekken og fant sted i Ostende i Belgia fra 22. juni- 3. juli 2010
Mesterskapet ble arrangert for klassene åpen, damer og veteran. Mesterskapene var også kvalifisering for Bermuda Bowl (VM i bridge) hvor de seks beste kvalifiserte i hver klasse. Åpen klasse hadde først en innledende runde hvor de var oppdelt i to puljer av 19 lag og spilte round robin innen hver pulje. Deretter gikk de ni beste videre til en finalerunde hvor man fikk med seg poengene fra lagene man hadde møtt og deretter spilte mot de ni lagene man ikke hadde møtt. I klassene damer og veteran ble det spilt round robin i kamper over 16 spill
Aubrey/Maturin-serien

Film

Filmen Master and Commander: The Far Side of the World fra 2003 ble laget med Russell Crowe som Jack Aubrey og Paul Bettany som Stephen Maturin. Filmen baserer seg hovedsakelig på stoff fra boken The Far Side of the World, men har også dratt inn deler av Desolation Island (Den ødeste øy) og  Master and Commander (Første kommando).